CBG บวก 3% โบรกฯ วางเป้าพื้นฐาน 153 บ. อัพกำไรปี 63-65 เพิ่ม รับยอดขายโต
CBG บวก 3% โบรกฯ วางเป้าพื้นฐาน 153 บ. อัพกำไรปี 63-65 เพิ่ม รับยอดขายโต ล่าสุดอยู่ที่ 114.50 บาท บวก 3.50 บาท หรือ 3.15% มูลค่าซื้อขาย 604.50 ล้านบาท
CBG บวก 3% โบรกฯ วางเป้าพื้นฐาน 153 บ. อัพกำไรปี 63-65 เพิ่ม รับยอดขายโต ล่าสุดอยู่ที่ 114.50 บาท บวก 3.50 บาท หรือ 3.15% มูลค่าซื้อขาย 604.50 ล้านบาท
27 ต.ค. 2563

ผู้สื่อข่าวรายงานว่า ราคาหุ้น บริษัท คาราบาวกรุ๊ป จำกัด (มหาชน) หรือ CBG ล่าสุด ณ เวลา 15.16 น. อยู่ที่ 114.50 บาท บวก 3.50 บาท หรือ 3.15% สูงสุดที่ 115 บาท ต่ำสุดที่ 109 บาท ด้วยมูลค่าซื้อขาย 604.50 ล้านบาท
โดย บล.กสิกรไทย ระบุในบทวิเคราะห์ วางเป้าพื้นฐาน CBG ที่ 153 บาท พร้อมปรับเพิ่มประมาณการกำไรปี 2563/2564/2565 ขึ้น 16.1%/28.7%/39% จากยอดขายทั้งในและต่างประเทศที่สูงขึ้น และค่าใช้จ่าย SG&amp;A ต่อยอดขายที่ลดลง ก
ส่วน บล.ทิสโก้ ระบุในบทวิเคราะห์ แนะนำ “ซื้อ” หุ้น CBG ราคาเป้าหมาย 133 บาท/หุ้น จากผลประกอบการยังเติบโตและโอกาสการเติบโตจากการขยายตลาดส่งออกไปเมียนมาร์ประสบความสำเร็จ ทั้งนี้คาดกำไรสุทธิไตรมาส 3/63 อยู่ที่ 878 ล้านบาท เพิ่มขึ้น 20% เมื่อเทียบจากปีก่อน และทรงตัวเมื่อเทียบจากไตรมาสก่อน เพิ่มขึ้นเมื่อเทียบจากปีก่อน
ขณะที่การระบาด COVID-19 ที่ยังคงรุนแรงในประเทศเมียนมาและมีการล็อกดาวน์ประเทศ คาดจะส่งผล CBG ในไตรมาส 4/63 ยอดขายลดลง 4% ของรายได้รวม (คาดกระทบต่อ 1 เดือน) หรือคิดเป็น 1% ของรายได้ทั้งปี (คาดรายได้เมียนมาคิดเป็น 11% ของทั้งปี) กระทบต่อกำไรสุทธิ 1% ของทั้งปี ประมาณการเดิมคาดกำไรสุทธิปี2563-2564 อยู่ที่ 3,557 ล้านบาท เพิ่มขึ้น 42% เมื่อเทียบจากปีก่อน และ 4,209 ล้านบาท เพิ่มขึ้น 18% เมื่อเทียบจากปีก่อน ตามลำดับ
โดยเป็นผลมาจากจาก 1) คาดเครื่องดื่มพลังงานในประเทศลดลงจากผลกระทบ COVID-19 แต่หักกลบกับ 2) ธุรกิจรับจ้างส่งสินค้าผ่าน Cash Van จากสินค้าประเภทเหล้าที่เพิ่มขึ้น 3) คาดยอดขาย C+Lock ปีนี้จำนวน 60 ล้านขวด และคาดปีหน้า 100 ล้านขวด 4) คาดรายได้การส่งออกปี 2563-2564 เพิ่มขึ้น 25% และ 15% จากการทำการตลาดร่วมกับ distributor ส่งผลให้ยอดขาย CLMVเติบโต คาดอัตรามาร์จิ้นเพิ่มขึ้นจากการได้ประโยชน์จากโรงงานขวดและโรงงานกระป๋องที่มีกำลังการผลิตที่เพิ่มขึ้น ส่งผลต่อคาดอัตรากำไรสุทธิปี 2564-2565 เพิ่มขึ้นอยู่ที่ 21-22% จากปี 2562 อยู่ที่ 17%